Diari Oficial de la Generalitat Valenciana


Sumari del DOGV 2302, del 04-07-1994 (1994/831879)

RESOLUCIÓ de 24 de maig de 1994, del director general del Servei Valencià de Salut, per la qual publica l'acord de la mesa sectorial de sanitat que modifica l'anterior Acord de 15 de desembre de 1993, sobre contractació temporal de personal al servei de les institucions sanitàries.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2302

Data del DOGV
:   04-07-1994

Secció del DOGV
:   ALTRES DISPOSICIONS

Número del document
:   1994/831879


Data del document
:   24-05-1994

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

RESOLUCIó de 24 de maig de 1994, del director general del Servei Valencià de Salut, per la qual publica l'acord de la mesa sectorial de sanitat que modifica l'anterior Acord de 15 de desembre de 1993, sobre contractació temporal de personal al servei de les institucions sanitàries. [94/4088]  
Les Corts Valencianes, mitjançant una proposició no de llei subscrita per tots els grups parlamentaris de la Cambra en data de 29 de març de 1994, instaren el Consell perquè en el termini de tres mesos es convoqués la mesa sectorial de sanitat a fi de negociar amb els sindicats una solució als problemes dels APD interins i els interins de zona.   
En compliment de l'esmentat mandat parlamentari, la Conselleria de Sanitat i Consum va convocar la mesa sectorial, i es reuniren en sessions amb data 6 i 21 d'abril de 1994, van acordar en aquesta darrera sessió la creació d'una comissió de treball per a l'estudi, negociació i proposta de solució a la problemàtica dels APD interins.  
Constituïda la mesa sectorial de sanitat, en la sessió de 5 de maig de 1994, una vegada examinada la proposta elaborada per la comissió de treball, creada per a aquest efecte, en les seues reunions dels dies 28 d'abril i 4 de maig, va adoptar per unanimitat l'acord de modificar l'acord de la mesa sectorial de 15 de desembre de 1993, sobre contractació temporal de personal al servei de les institucions sanitàries, publicat per Resolució de 12 de gener de 1994, del secretari general de la Conselleria de Sanitat i Consum.  
Fent ús d'allò acordat i segons les competències atribuïdes pel Decret 37/1994, de 21 de febrer del Govern Valencià, el qual aprova el Reglament Orgànic i Funcional de la Conselleria de Sanitat i Consum, resolc:  
Primer  
Anul·lar el punt 1.3 de l'acord de la Conselleria de Sanitat i Consum i les organitzacions sindicals per al seguiment de la contractació temporal de personal al servei de les institucions sanitàries dependents del Servei Valencià de Salut, sobre normes de funcionament de la borsa de treball per a la vinculació temporal de personal a les esmentades institucions sanitàries del Servei Valencià de Salut (DOGV 24.01.94).  
Segon  
L'addició a l'esmentat acord d'un nou punt que fa referència a la contractació temporal de metges generals en places d'Atenció Primària d'acord amb el que expressen els següents punts:  
U. Els metges inscrits a la borsa que correspon a la seua categoria es classificaran en dues llistes independents, atenent el barem general establert en l'acord esmentat, i seran:  
- Llista A). Metges especialistes en medicina familiar i comunitària.  
- Llista B). Metges generals o metges especialistes amb l'especialitat diferent que els de la llista A).  
Dos. Es requerirà els inscrits en la llista A abans de la seua publicació definitiva a fi que accepten o renuncien optar per les places de metge general no integrades (2,5h).  
Tres. Publicades les llistes definitives, cada vegada que els centres demanen a la borsa per cobrir una plaça del model explicat en el punt dos (2,5h), si el primer amb dret a ocupar la plaça fos metge especialista en medicina familiar i comunitària i no hi hagués optat, segons s'especifica en l'apartat dos, no patirà cap punició pel rebuig i se li oferirà al següent en la llista A).  
Quatre. S'atendran les peticions fetes pels centres a la borsa de contractació enviant alternativament el personal mèdic de la llista A o B.  
Cinc. En la llista A) es podrà incorporar una vegada a l'any el personal que acabe el seu període de formació com a metge especialista de medicina familiar i comunitària, així com, els metges que hagen obtingut el títol d'especialista a través del curs de perfeccionament per a obtenir el títol de metge especialista en medicina familiar i comunitària.  
Sis. Les peticions, una vegada remeses pels centres de gestió a la borsa, seran en general numerades correlativament per a cada categoria. Dins la borsa de metges d'atenció primària s'assignara a la llista A) o a la llista B) de les explicades en el punt segon. U, d'aquest acord les peticions esmentades amb número de registre imparell o par respectivament.  
València, 24 de maig de 1994.- El director general del Servei Valencià de Salut: Manuel Peris Monfort.